ডেভিড ফ্রস্ট: খ্যাতিমান টিভি সাংবাদিক ডেভিড ফ্রস্ট মারা যান চলতি বছরের ৩১ আগস্ট তারিখে। মৃত্যুকালে তার বয়স হয়েছিল ৭৪ বছর। ওয়াটারগেট কেলেঙ্কারির কেন্দ্রবিন্দুতে থাকা সাবেক মার্কিন প্রেসিডেন্ট রিচার্ড নিক্সনের সাক্ষাৎকারের সুবাদে আন্তর্জাতিক অঙ্গনে তার সুনাম ছড়িয়ে পড়ে। ১৯৩৯ সালের ৭ই এপ্রিল জন্ম নেয়া ডেভিড ফ্রস্টের পুরো নাম স্যার ডেভিড প্যারাডাইন ফ্রস্ট। সাংবাদিক ছাড়াও তিনি ছিলেন একাধারে একজন লেখক, কৌতুক অভিনেতা এবং টিভি উপস্থাপক। ক্যামব্রিজ ইউনিভার্সিটি থেকে স্নাতক পাস করার পর ১৯৬২ সালে ‘দি উইক দ্যাট ওয়াজ’ নামক ব্যঙ্গাত্মক অনুষ্ঠানের মাধ্যমে তিনি খ্যাতি লাভ করেন। ক্যারিয়ারের পরের দিকে তিনি বিখ্যাত রাজনৈতিক ব্যক্তিত্বদের সাক্ষাৎকার নেয়ার ক্ষেত্রে বিশেষ সুনাম অর্জন করেন।